### Beslutninger

Freddy Andresen med bemærkning, at byrådet i sit møde den 27. august 2025 har vedtaget Magistratens indstilling i overensstemmelse med erklæring fra Økonomi- og Erhvervsudvalget af 20. august 2025.

Enhedslisten de Rød-Grønne kunne ikke tiltræde indstillingen men henholdt sig til det oprindelige forslag fra Radikale Venstre.

Danmarksdemokraternes byrådsgruppe kunne ikke tiltræde indstillingens beslutningspunkt 5.

###

BESLUTNINGSFORSLAG FRA [adresse]

Problemstilling

[adresse] ønsker at være en by med plads til alle, men diskrimination på baggrund af etnicitet er desværre et vedvarende problem. Byens egen målsætning, beskrevet i [adresse] 2025, understøtter visionen om en by, hvor alle føler sig inkluderet og værdsat. Desværre oplever mange, at der ikke er plads til dem, og at de bliver mødt af diskrimination i bylivet, på arbejdsmarkedet og i uddannelsesinstitutioner. Dette forslag har til formål at oplyse om etnisk diskrimination i [adresse] og at skitsere en handlingsplan, som kan hjælpe med at bekæmpe problemet. Forslaget er i tråd med [adresse]’ kulturelle mål om at skabe en inkluderende by med plads til alle, hvor forskellighed styrker byens sammenhængskraft og bidrager til et mere dynamisk og tolerant bysamfund.

Baggrund

I 2022 indgik regeringen en bred politisk aftale om en handlingsplan mod racisme i [adresse]. Justitsministeren udtalte, at [adresse] skal være et land, hvor der er plads til alle, og at racisme skal bekæmpes i alle dens former. Aftalen blev initieret efter kritik fra FN’s Racismediskriminationskomite, men to år efter aftalen blev indgået, er der ikke sket meget på området. Ej heller i [adresse] er tingene forbedret, [adresse] Byråds budget for 2024 nævner diskrimination blot én gang, selvom der ifølge Mellemfolkeligt Samvirke (2023) er betydelig racepræget diskrimination i byen, bl.a. i nattelivet, på arbejdsmarkedet og i skolerne. Ifølge en rapport fra Institut for Menneskerettigheder (november 2023) oplever. ca. 28 % af etniske minoriteter at blive afvist ved indgang på baggrund af hudfarve, og 50 % oplever afslag på jobansøgninger grundet etnicitet. Disse tal understøttes af data for [adresse], hvor etniske minoriteter i høj grad rapporterer lignende oplevelser. Ligeledes har PISA i 2022 udarbejdet en landsplansundersøgelse, der indikerer, at elever med indvandrerbaggrund ikke bliver prioriteret i samme grad af deres lærere som etnisk danske elever.

or at sikre, at indsatsen mod diskrimination er præcis og målrettet, foreslås det, at byrådet afsætter ressourcer til at kortlægge omfanget af etnisk diskrimination i [adresse]. En lokal undersøgelse, der fokuserer på nattelivet, arbejdsmarkedet og uddannelsesinstitutioner, vil skabe et solidt datagrundlag, som fremtidige initiativer kan baseres på. En sådan kortlægning vil samtidig gøre det muligt at måle effekten af byens tiltag og sikre, at ressourcerne anvendes, hvor behovet er størst. Derudover, foreslås følgende konkrete handlingsplan.

Handlingsplan

- Oprettelse af et nattelivsudvalg, der skal kortlægge omfanget af etnisk præget diskrimination i bylivet. Med nattelivsudvalget i [adresse] som forbillede.

- Det foreslås at udskænkningssteder skal underskrive en procedure for inkluderende og antidiskriminerende natteliv.

- Bevillingsnævnet skal kunne lægge vægt på sager om diskrimination, afgjort i Ligebehandlingsnævnet, ved ansøgninger om alkoholbevilling.

- [adresse] skal samarbejde med virksomheder for at garantere lærepladser for at modarbejde, at etniske minoriteter fravælges i ansøgningsprocessen.

- [adresse] bør udarbejde en antidiskriminationsstrategi for skoler.

Implementeringen af handlingsplanen kræver en fælles indsats fra både kommune, erhvervet og civilsamfundet. Offentlige institutioner, arbejdspladser og andre organisationer opfordres til at udvikle interne retningslinjer og programmer som evt. kan hente inspiration i handlingsplanen, der fremmer mangfoldighed og bekæmper diskrimination. Det skal yderligere pointeres at de fremsatte forslag er indenfor rammerne af de retningslinjer, der er givet, ved hhv. restaurationsplanen for [adresse] (2021) Samt Forretningsorden for Bevillingsnævnet (2017).

Opfølgende handling

En løbende evaluering og revision af handlingsplanen skal sikre dens effektivitet og relevans i forhold til samfundets udvikling og ændrede behov. For at øge vidensniveauet og få overblik over omfanget og typerne af den diskrimination som opleves i kommunen, foreslås der gennemført en kampagne hvor borgere opfordres til at oplyse om den diskrimination de måtte opleve, evt. ved brug af Borgertip app’en. I kampagnen kan indeholdes et element af uddannelse hvor byens borgere præsenteres for tanker om inklusion, mangfoldighed og respekt. Denne handlingsplan styrker [adresse]’ image som en progressiv og inkluderende kulturby. Vi sender et klart signal om, at byen arbejder aktivt for en fremtid uden diskrimination og for en stærk, sammenhængende kultur.

På vegne af Radikale Venstre Mahad Yussuf, Nicolaj Bech og Albert Kristoffersen (ordfører)

INDSTILLING FRA BORGMESTERENS AFDELING

### Resume

Radikale Venstre har med beslutningsforslaget lagt op til en række initiativer, der skal modvirke diskrimination på baggrund af etnicitet i [adresse].

Med denne indstilling foreslås det at supplere og udvide en række eksisterende initiativer, som [adresse] driver og faciliterer samt at følge implementeringen af regeringens udspil til handlingsplan mod racisme tæt.

Fristen for besvarelsen er ikke overholdt, da besvarelsen har afventet dialoger i regi af hhv. Restauratørnetværket, LGBT+ arbejdsgruppen m.fl. i forlængelse af Regeringens handlingsplan mod racisme. Både Restauratørnetværket og LGBT+ arbejdsgruppen er centrale aktører, når det handler om at imødegå etnisk præget diskrimination.

### Beslutningspunkter

Det indstilles:

At 1) supplere arbejdet i [adresse] via årlige temadrøftelser med fagpersoner og organisationer med viden om etnisk diskrimination i [adresse]

At 2) omfanget af etnisk præget diskrimination i [adresse] og en mulig kortlægning heraf drøftes på en kommende temadrøftelse i [adresse]

At 3) etnisk diskrimination inkluderes i det forløb om tryghed for LGBT+personer i nattelivet, der blev aftalt i forbindelse med Budget 2024, hvor der blev afsat en pulje til mere tryghed i nattelivet. Begge målgrupper kan opleve diskrimination i nattelivet, selvom deres udgangspunkt er forskellige.

At 4) Puljen for mere tryghed i nattelivet øges med 25.000 kr. i 2025 for at rumme en bredere målgruppe. Beløbet finansieres af Tryg i [adresse].

At 5) [adresse] tager den af Regeringen vedtagne handlingsplan mod racisme til efterretning, herunder også Bevillingsmyndighedernes mulighed for i deres afgørelser at lægge vægt på samfunds-, ordens- og ædruelighedsmæssige hensyn. Dette omfatter også afgørelser om forskelsbehandling fra Ligebehandlingsnævnet.

At 6) det tages til efterretning, at øvrige initiativer i beslutningsforslaget i vid udstrækning allerede indgår i eksisterende strategier og politikker.

### Sagsforløb

Udvalg: [adresse]

Dato: 22-01-2025

Yrsa Svendsen: 18

Fremsendes til Magistratsafdelingen for Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 22. januar 2025 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 17-06-2025

Yrsa Svendsen: 2

Fremsendes til [adresse] med bemærkning, at Magistraten i mødet den 17. juni 2025 anbefaler, at byrådet tiltræder Borgmesterens Afdelings indstilling af 11. juni 2025.

Radikale Venstre tog forbehold.

Udvalg: [adresse]

Dato: 25-06-2025

Yrsa Svendsen: 4

Fremsendes til Økonomi- og Erhvervsudvalget til behandling i henhold til beslutning i byrådets møde den 25. juni 2025.

Udvalg: Økonomi- og Erhvervsudvalget

Dato: 20-08-2025

Yrsa Svendsen: 4

Et flertal i udvalget kunne tiltræde indstillingen i overensstemmelse med Magistratens anbefaling.

Tim Svendsen, Benedikte Eriksen, Jonna Lind, Nicolaj Bech og Sarah Thygesen kunne tiltræde indstillingen.

Jean Henriksen og Richardt Jepsen tog forbehold.